cyanic-selkie/wikianc huggingface dataset:
Dziesma 2014
Pusfināliem kvalificējušās dziesmas
2013. gada 3. decembrī Latvijas Televīzijas rīkotajā preses konferencē tika atklātas 2014. gada Eirovīzijas Nacionālās atlases pusfināla 24 dziesmas.
Tabulā uzskaitītas visas "Dziesma 2014" pusfināliem kvalificējušās dziesmas.
Pusfināli
2014. gada 1. un 2. februārī, koncertzālē "Palladium" divos koncertšovos tika noskaidros 12 dziesmas — finālistes, kas 22. februārī Venstpilī cīnījās par ceļa zīmi uz Eirovīzijas dziesmu konkursa finālu Kopenhāgenā, Dānijā.
Pirmais pusfināls
Pirmais pusfināls notika 2014. gada 1. februārī.
Otrais pusfināls
Otrais pusfināls notika 2014. gada 2. februārī.
Fināls
Fināls notika 2013. gada 22. februārī.
Putas
Putas ir dispersā sistēma, kas rodas, veidojoties gāzes ieslēgumiem šķidrumā vai cietā vielā. Piemēram, vannas sūklis un alus glāzes virspusē esošā viela ir klasificējamas kā putas. Vairumā putu gāzes tilpums ir liels un atsevišķos gāzes ieslēgumus atdala plānas šķidruma vai cietas vielas kārtiņas.
Cietās putas tiek iedalītas slēgtas šūnas un vaļējas šūnas putās. Slēgto šūnu putās gāzes ieslēgumus vienu no otra pilnībā atdala cietā viela. Savukārt, vaļējas šūnas putās atsevišķi gāzes ieslēgumi var būt savienoti savā starpā. Sūklis ir piemērs vaļējas šūnas putām: ūdens spēj tam plūst cauri, izspiežot no ieslēgumiem esošo gāzi. Sarullējamais matracis ir piemērs slēgtas šūnas tipa putām: gāzes ieslēgumi ir nošķirti viens no otra un līdz ar to matracis nespēj uzsūkt ūdeni.
Putas ir dispersās sistēmas piemērs. Vispārīgā gadījumā, gāze sadalās dažāda izmēra burbuļos, kurus atdala šķidrums, kas var veidot plānas kārtiņas, kas kļūst arvien plānākas šķidrajai fāzei izplūstot no sistēmas. Ja sistēmas raksturīgie izmēri ir mazi, tas ir, putas ir ļoti smalkas, tad šādu disperso sistēmu var uzskatīt par koloīdu.
Tipiski putās gāzes tilpuma daļa Φ (attiecība starp gāzes aizņemto tilpumu un visu putu aizņemto tolpumu) ir robežās no 0.5 līdz 0.97. Ja Φ lielāks par apmēram 0.75, tad atsevišķie burbuļi viens otru sāk būtiski deformēt. Tipiskais putu burbuļa izmērs ir no 0.1 līdz 3 mm, tātad mililitrā putu ir apmēram 103 burbuļu, kas ir daudz mazāk salīdzinot ar emulsijām, kurās tipiskā pilienu koncentrācija ir 1011 ml−1. Burbuļu kopējam laukumam raksturīgas vērtības ap dažiem 100 cm2 uz mililitru cietās vai šķidrās fāzes.
Uzbūve
Putas uzskatāmas par vairāku mērogu sistēmu. Vienā no mērogiem putas raksturojamas ar burbuļu izmēriem: putu materiāli tipiski ir nesakārtotas struktūras un tajos esošie burbuļi var būt dažādu izmēru. Lielākos izmēros, idealizētu putu apraksts ir cieši saistīts ar matemātiskām problēmām, kas meklē minimālos virsmas laukumus un tā saucamās trīs dimensiju teselācijas. Veira-Felāna struktūras tiek uzskatītas par labākajām iespējamām elementārajām šūnām, ar ko aprakstīt perfekti sakārtotas putas. Plato likumi apraksta kā putās esošās plānās šķidruma kārtiņas veido struktūras. Par kārtu mazāks mērogs kā burbulis ir metastabilo putu plānās kārtiņas, kas norobežo atsevišķus burbuļus, biezums. Šīs kārtiņas var tikt uzskatītas kā savā starpā savienotu plāno kārtiņu tīkls, ko dēvē par lamellām. Ideālā gadījumā lamellas savienojas pa trim un divas blakus esošas lamellas veido 120 grādu leņķi. Lamellu savienošanās vietas dēvē par Plato robežām.
Veidošanās
Vispārīgā gadījumā priekš putu veidošanās ir nepieciešami šādi nosacījumi: ir jāveic mehānisks darbs, klāt esošām jābūt virsmaktīvajām vielām, kas samazina virsmas spraigumu un burbuļiem jāveidojas ātrāk kā tie izzūd. Praktiski putas var izveidot divos veidos:
Ja gāze šķidrumā tiek ievadīta lēnām, tad iespējams panākt, ka no spraugas var tikt palaisti atsevišķi burbuļi.
Arhimēda spēks liek burbulim celties augšup:
kur Vir burbuļa tilpums, gir brīvās krišanas paātrinājums, \rho_1ir gāzes blīvums un \rho_2ir šķidruma blīvums. Virsmas spraigums darbojas pretēji Arhimēda spēkam un spiež burbuli pie cietās virsmas ar spēku:
Bez tam, ja burbulis uzskatāms par sfēru ar rādiusu R, tad iepriekšējā vienādojumā izsakot tilpumu Var lodes tilpumu, iegūst vienādojumu, kas raksturo nepieciešamo burbuļa rādiusu, lai tas varētu atrauties no cietās vielas virsmas :
Līdz ko burbuļi ir radušies, ar tiem notiek šādas izmaiņas:
Sfērisku burbuļu ar rādiusu rcelšanās ātrumu putās var aprakstīt šādu vienādojumu:
kur celšanās ātrums uizteikts cm/s. \rho_1un \rho_2ir attiecīgi gāzes un šķidruma blīvumi izteikti vienībās g/cm3 un \eta_1un \eta_2ir attiecīgi gāzes un šķidruma viskozitātes koeficienti izteikti g/cm∙s un gir brīvās krišanas paātrinājums izteikts cm/s2.
Tā kā šķidruma blīvums un viskozitāte ir daudz lielāki kā gāzei, tad gāzes viskozitātes koeficientu un blīvumu iepriekšējā vienādojumā var atmest un iegūt:
Eksperimentāli novērojumi liecina, ka precīzāk burbuļu celšanos putās apraksta vienādojums:
Apskatīsim burbuli, ko veido gāze, kas ieslēgta šķidrumā. Punkts A apzīmē burbuļa augšpusi un punkts B — apakšpusi. Burbuļa virspusē spiediens gāzē un spiediens šķidrumā tiek uzskatīti par vienādiem un vienādi ar p_0. Burbuļa apakšdaļā hidrostatiskais spiediens:
kur \rho_1un \rho_2ir attiecīgi gāzes un šķidruma blīvumi, p_{B,1}un p_{B,2}ir attiecīgi gāzes un šķidruma hidrostatiskie spiedieni punktā B. Hidrostatiskā spiediena starpība burbuļa augšpusē (punktā A) starp gāzi un šķidrumu ir vienāda ar 0, savukārt burbuļa lejasdaļā tā vienāda ar vērtību. Apzīmējot virsmas liekuma rādiusu punktā A ar R_Aun punktā B ar R_B, iegūst starpību Laplasa spiedienam starp punktiem A un B:
Līdzsvara apstākļos kapilārā spiediena starpību izlīdzina hidrostatiskā spiediena starpība:
Tā kā gāzes blīvums ir mazāks kā šķidruma blīvums, tad vienādojuma kreisā daļa vienmēr ir pozitīva, līdz ar to liekuma rādiusam R_B jābūt lielākam par R_A. Tas nozīmē, ka virsmas liekuma rādiuss palielinās no burbuļa augšpuses uz apakšpusi. Tāpēc, esot gravitācijas spēka ietekmē, burbuļi nevar būt sfēriski. Bez tam, ja palielinās attālums z, tad palielinās rādiusu apgriezto lielumu starpība, līdz ar to lielāki burbuļi no sfēriskas formas atšķiras vairāk.
Toms un Džerijs. Maģiskā lode
"Toms un Džerijs. Maģiskā lode" (en) ir 2002. gada ASV animācijas filma, kuras režisors un scenārija autors ir Toms Mintons. Filmā galvenās lomas ierunājuši Džefs Glens Benets, Frenks Velkers, Čārlijs Šlaters, Džims Kummings, Maile Flanagan, Džesa Harnela, Moriss Lemaršs, Tress Makneils, Tara Strong, Billijs Vests. Filmas pirmizrāde notika.
Selma
"Selma" (en) ir 2014. gada amerikāņu vēsturiskā drāma, kuras režisore ir Ava Davernaja.
Filma ir par 1965. gada gājieniem no Selmas uz Montgomeriju, lai tiktu ļauts balsot afroamerikāņiem. Tajā galvenās lomas attēlo Deivids Ojelovo, Toms Vilkoinsons, Karmena Ejogo, Tims Rots un Opra Vinfrija.
"Selma" pirmizrāde notika Amerikas Kinoinstitūta rīkotajā festivālā, kinoteātros ASV filmas pirmizrāde notika. AFI to nosauca par vienu no desmit gada labākajām filmām. Tā ir nominēta Amerikas Kinoakadēmijas balvai divās nominācijās — kā labākā filma un par labāko dziesmu.
AEgIS eksperiments
AEgIS ( Antimatērijas Eksperiments: gravitācija, Interferometrija, Spektroskopija), AD-6, ir viens no CERN Antiprotonu palēninātāja eksperimentiem. Tā galvenais mērķis ir ar ievērojamu precizitāti tieši izmērīt Zemes gravitācijas lauka ietekmi uz antiūdeņraža atomiem. Netiešās robežas, kas pieņem, piemēram, brīvā kritiena universalitāti, vājās ekvivalences principa vai CPT simetrijas pamatotību arī antimatērijas gadījumā, ierobežo anomālu gravitācijas uzvedību līdz līmenim, kurā atbildes var sniegt tikai precīzi mērījumi. Un otrādi, pietiekamas precizitātes antimatērijas eksperimenti ir būtiski, lai apstiprinātu šos pamatpieņēmumus. AEgIS sākotnēji tika ierosināts 2007. gadā. Galvenā aparāta būvniecība tika pabeigta 2012. gadā. Kopš 2014. gada ir izveidotas divas lāzeru sistēmas ar regulējamiem viļņu garumiem (dažu pikometru precizitāte) un sinhronizētas ar nanosekunžu precizitāti specifiskai atomu ierosmei.
AEgIS eksperimentālā iekārta un fizika
AEgIS mēģinās noteikt, vai gravitācija ietekmē antimatēriju tādā pašā veidā, kā tā ietekmē parasto matēriju, pārbaudot tās ietekmi uz antiūdeņraža kūli. Lai izmērītu auksta antiūdeņraža atomu staru kūļa vertikālo nobīdi, pārvietojoties Zemes gravitācijas laukā, plānots izmantot Muarē deflektometru.
Eksperimenta pirmajā fāzē (kura ilga līdz 2018. gadam) Antiprotonu palēninātāja dotie antiprotoni ar kinētisko enerģiju 5,3 MeV tika nobremzēti līdz dažiem keV, tiem dodoties caur alumīnija folijas slāņiem. Lēnie antiprotoni pēc tam tika notverti Malmberga-Peninga slazdā kopā ar aukstiem elektroniem, lai veiktu papildus dzesēšanu, notiekot sadursmēm ar tiem. Pozitronu ražošanai tika izmantots intensīvs radioaktīvs β + avots ( <sup id="mwMw">22 Na), tie tika uzkrāti Surko tipa uzglabāšanas slazdā zemā spiedienā. Šie pozitroni tika implantēti nanostrukturētā porainā silīcija mērķī, lai efektīvi veidotu pozitroniju. Pēc tam pozitronija mākonis, kas izplūst no mērķa, tika ierosināts līdz līmenim n = 16/17, izmantojot lāzera izraisītas divpakāpju optiskās pārejas. Malmberga-Peninga slazdā notika lādiņa apmaiņas reakcija starp aukstajiem antiprotoniem un ierosināto pozitroniju, kā rezultātā izveidojās antiūdeņradis augsti ierosinātā stāvoklī.
(Lādiņu apmaiņas reakcija)
Kopš 2021. gada, kad AEgIS ir ticis veiksmīgi savienots ar jauno antiprotonu palēnināšanas un uzglabāšanas gredzenu ELENA, ir sākusies eksperimenta otrā fāze. Šajā fāzē plānots Ridberga antiūdeņraža atomus novirzīt kūlī, kas izies caur virkni matērijas režģu, kuri veido Muarē deflektometru. Antiūdeņraža atomi nonāks pozīcijas un laika izšķiršanas detektorā, kur tie anhilētu. Laukumi aiz režģiem ir ēnoti, bet tie, kas atrodas aiz spraugām, nav. Anhilācijas vietas atveido periodisku gaismas un ēnainu zonu modeli. Šis modelis ir ļoti jutīgs pret nelieliem vertikāliem antiatomu pārvietojumiem to horizontālā lidojuma laikā - tādējādi var noteikt Zemes gravitācijas spēku uz antiūdeņradi.
Padomju Vidusāzija
Padomju Vidusāzija izveidojās Krievijas Turkestānas vietā, padomju varai iznīcinot iepriekš pastāvējušo cara koloniālo pārvaldi un autonomos protektorātus - Buhāras emirātu un Hivas hanisti.
Gandrīz visi vietējie iedzīvotāji šeit runā tjurku valodās, izņemot tadžikus, kas runā persiešu valodā. Viss reģions tradicionāli atradās spēcīgā Persijas ietekmē. Pēc Krievijas pilsoņu kara beigām, 1924. gadā PSRS vadība sāka pievērsties nacionalitāšu politikai, veidojot pirmās padomju republikas Turkestānā. Pakāpeniski izveidojās Kazahijas PSR, Kirgīzijas PSR, Tadžikijas PSR, Turkmēnijas PSR, Uzbekijas PSR. Tā kā tautības šeit nebija izveidojušās, robežu vilkšanā padomju vara sekoja dialektu robežām, radot ļoti nepraktiskas un sarežģītas robežas starp radniecīgiem iedzīvotājiem (piemēram Fergānas ielejā). Teritoriāli lielāko republiku, Kazahijas PSR, īsti neuzskatīja par Vidusāzijas daļu, jo tās ekonomiskā un demogrāfiskā attīstība bija ļoti cieši saistīta ar Krieviju.
Vietējie iedzīvoja sevi identificēja ar islāmu, ģimenes klanu un tradicionālo dzīvesveidu. Klani piemērojās kolektivizācijai, apvienojoties kolhozos un savstarpēji sadalot vadošos amatus republikā. Pēc Brežņeva nāves sākās plaša pretkorupcijas kampaņa kuras laikā arestēja vismaz 30 000 vietējo ierēdņu. Vadošajos amatos iecēla Maskavas pārstāvjus. Ap 1988. gadu, izmantojot PSRS demokratizāciju un augošo centrālās varas vājumu, klanu pārstāvji atguva vadošos amatus. Šādi savus posteņus ieguva vēlākie prezidenti Askars Akajevs un Isloms Karimovs. Tadžikistānā Maskava tradicionāli sadarbojās ar Hodžentas klanu. PSRS sabrukums, un Maskavas atbalsta zudums Hudžandas klanam noveda pie pilsoņu kara sākšanās, citiem klaniem vēloties piekļūt varai un finansēm.
Lai demonstrētu padomju varas rūpes, ekonomiski Vidusāzijai pievērsa lielu uzmanību, veicot šeit plašas investīcijas un regulāri subsidējot šo republiku attīstību. Vidusāziju parasti iekļāva Trešās pasaules islāma valstu politiķu vizīšu programmā, lai demonstrētu padomju varas rūpes par musulmaņiem. Šī iemesla dēļ Brežņeva varas laikā restaurēja lielu daļu seno svētvietu un arhitektūras pieminekļu.
Vidusāzija bija vienīgais kokvilnas audzēšanas reģions valstī. Kazahstānas ziemeļu reģionos Neskarto zemju kampaņas ietvaros sākās plaša kviešu audzēšana. Salīdzinot ar Irānu un Afganistānu, vidējā padomju Vidusāzijas iedzīvotāja labklājības un izglītība līmenis bija daudz augstāks. Hruščova un Brežņeva varas gados musulmaņu iedzīvotāju skaits Vidusāzijā pieauga no 13 miljoniem 1959. gadā līdz 20 miljoniem 1970. gadā un 27 miljoniem 1979. gadā. Musulmaņu iedzīvotāju dzimstība Padomju Savienībā starp 1970. un 1979. gadu bija 22%, kamēr krievu 6,5%. Sievietes tradicionālajā sabiedrībā nestrādāja gandrīz nemaz, mājās rūpējoties par lielo ģimeni. Kamēr PSRS Eiropas daļā un Sibīrijā trūka darbaspēka, Vidusāzijas iedzīvotāji nelabprāt pameta savas dzimtās vietas, radot plašu bezdarbu. Andropova varas laikā sākās kampaņa Vidusāzijas iedzīvotāju nosūtīšanai darbā uz Sibīriju.
Augošais jauniešu skaits radīja problēmas arī padomju armijai, kurā ap 25% veidoja musulmaņu jauniesauktie. Vidusāziešu jauniesauktie parasti bija mazāk motivēti, slikti runāja krieviski. Viņu lielāko daļu norīkoja uz palīgvienībām, celtniecības brigādēm vai Iekšlietu ministrijas sardzes vienībām. Demogrāfiskās izmaiņas nozīmēja, ka nākotnē Sarkanā armija vai nu kļūs "dzeltenāka" (slāvu virsniekiem komandējot koloniālos musulmaņu kareivjus), vai arī tā kļūs mazāka, samazinot musulmaņu jauniesaucamo daļu. 1979. gada decembrī, cerot samazināt afgāņu pretestību, PSRS uz Afganistānu nosūtīja daudzas vidusāziešu kareivju vienības. Zemās morāles un kaujasspēju dēļ tās nācās atsaukt 1980. gada martā. Papildus Afganistānas karam riskus padomju varai Vidusāzijā radīja islāma revolūcijas uzvara Irānā, no kuras sākās islāmistu radio pārraides Vidusāzijas valodās.
Lai arī islāmu dažādi ierobežoja, kopumā to nepakļāva tādām iznīcināšanas kampaņām, kā kristietību pārējās PSRS teritorijā. Lai likvidētu Vidusāzijas saites ar Irānu un Turciju, jaunajās republikās, kurās tradicionāli lietoja arābu alfabētu, ieviesa latīņu alfabētu, bet pēc tam kad Turcija 1928. gadā pieņēma latīņu alfabētu, Vidusāziju piespieda pāriet uz kirilicu. Alfabētu maiņa arī sarāva jaunās paaudzes saiti ar savas vēstures avotiem, kas bija rakstīti arābu alfabētā.
Ja neņem vērā Kaukāzu, tad tieši Vidusāzijā padomju varas sabrukums bija visasiņainākās. Sākās multietniskas sadursmes un pilsoņu kari ar reģiona valstu militāro iesaistīšanos. Tadžikistānas pilsoņu karu izdevās izbeigt 1997. gadā. Slāvu (krievu un ukraiņu) iedzīvotāju liela daļa bēga no reģiona, atgriežoties etniskajā dzimtenē. Padomju nomenklatūra, ko veidoja vietējie klani, visās republikās saglabāja savu varu, pakāpeniski izveidojot autoritāras diktatūras. Klani savā starpā sadala ministrijas un ar tām saistītās finanses.
Arics Aduriss
Arics Aduriss (Aritz Aduriz; dzimis ) ir bijušais Spānijas futbolists, uzbrucējs.
Sasniegumi
Athletic Bilbao
Individuālie sasniegumi
Džovanni Leonardo di Bona
Džovanni Leonardo di Bona (it; 1542. gads, Kalabrija — 1597. gads) bija Itālijas šahists.
Biogrāfija
Piedzimis Kutro pilsētā Itālijas provincē Kalabrijā. Studējis Romā tiesību zinātni, kad iepazinies ar šaha spēli. 1560. gadā zaudējis maču tā laika labākajam Spānijas šahistam Ruī Lopesam de Seguram. No 1566. gada līdz 1572. gadam daudz ceļojis un vienlaikus spēlējis šahu Dženovā, Marseļā un Barselonā. Kļuvis par vienu no sava laika labākajiem šahistiem. 1575. gadā apmeklējis Madridi, kur Spānijas karaļa Felipes II galmā apspēlējis Ruī Lopesu de Seguru un citus labākos Spānijas un Portugāles šahistus. Ticis noindēts pēc atgriešanās dzimtajā Itālijā. Pēc nostāstiem to izdarījis kāds konkurents, kurš apskaudis "šaha karaļa" slavu. 1634. gadā Leonardo dzīves stāstu uzrakstījis cits Itālijas šahists — Alesandro Salvio.
Vide
Vide var būt:
Sinepes (ciems)
Sinepes ir ciems Līgatnes pagastā, Cēsu novadā. Atrodas 7 km no pagasta centra Augšlīgatnes, 21,5 km no novada centra Cēsīm un 70 km no Rīgas.
Vecais tilts
Vecais tilts (sh) ir atjaunots 16. gadsimtā Osmaņu impērijā celts tilts mūsdienu Bosnijas un Hercegovinas pilsētā Mostarā, kas uzbūvēts pāri Neretvas upei un savieno divas pilsētas daļa, katra savā pusē upei. 1993. gadā Bosnijas kara laikā tilts tika sagrauts. No 2001. līdz 2004. gadam to atjaunoja, bet 2005. gadā Vecā tilta teritorija tika iekļauta UNESCO Pasaules mantojuma sarakstā.
Silamiķeļi
Silamiķeļi ir ciems Lejasciema pagastā, Gulbenes novadā. Atrodas 175 km attālumā no Rīgas.
Ciema apkārtnē atrodas Silamiķeļu ezers.
Līvena grāvis
Līvena grāvis (arī Līvengrāvis) ir grāvis Valkas novada Karķu pagasta dienvidrietumos, kas savieno Andrupīti un Sedas upi.
Gultne izveidota ziemeļu virzienā. Grāvi nešķērso valsts autoceļi, tā krastos nav lielu apdzīvoto vietu.
Sentdeivida pagasts (Dominika)
Sentdeivida pagasts (en) ir viens no desmit Dominikas pagastiem valsts austrumu daļā. Pagasts robežojas ar Sentendrū pagastu ziemeļos, ar Sentpatrika pagastu un ar Sentdžordža pagastu dienvidos, ar Sentdžozefa pagastu ziemeļrietumos un ar Sentpola pagastu rietumos. Pagastu austrumos apskalo Karību jūra.
Sentdeivida pagastā atrodas septiņas apdzīvotās vietas. Pagasta administratīvais centrs un lielākā apdzīvotā vieta ir Rozalija. Pagasta kopējā platība ir 131,5 km², pēc 2011. gada datiem pagastā dzīvo 6043 iedzīvotāji. Tas ir otrais lielākais Dominikas pagasts pēc platības un sestais lielākais pagasts pēc iedzīvotāju skaita.
Jūči
Jūči ir daļēji izzudis ciems Kurzemes galējos dienvidrietumos, Dienvidkurzemes novada Rucavas pagastā, uz ziemeļaustrumiem no Rucavas Līgupes krastos netālu no autoceļa P113 (Grobiņa—Bārta—Rucava).
Bruņukuģis "Potjomkins" (nozīmju atdalīšana)
Bruņukuģis "Potjomkins" var būt:
Toms un Džerijs uz Marsa
"Toms un Džerijs uz Marsa" (en) ir 2005. gada ASV animācijas filma, kuras režisors un scenārija autors ir Bils Kops. Filmā galvenās lomas ierunājuši Bils Kops, Dī Bredlijs Beikers, Džefs Benets, Korijs Bērtons, Katrīna Fiore, Džesa Harnela, Breds Garets, Toms Kenijs, Robs Polsens, Frenks Velkers, Billijs Vests. Filmas pirmizrāde notika.
Moriss Rauls-Duvāls
Moriss Ogists Rauls-Duvāls (fr; dzimis, miris ) bija franču politiķis un polo spēlētājs, olimpiskās bronzas medaļas ieguvējs.
1900. gada vasaras olimpiskajās spēlēs Parīzē Furnjē-Sarlovēze startēja polo sacensībās. Viņš bija vienīgais polo spēlētājs, kurš šajā turnīrā startēja divās komandās. Bronzas medaļu viņš izcīnīja, startējot Jauktajā komandā Bagatelle Polo Club de Paris. Otra komanda, kurā viņš startēja, bija Francijas komanda Compiègne Polo Club, kura turnīrā izcīnīja 5. vietu.
Viņš tika nogalināts Pirmajā pasaules karā, 1916. gada 5. maijā.
Vēveri (Līgatnes pagasts)
Vēveri ir ciems Līgatnes pagastā, Cēsu novadā. Atrodas 5,5 km no pagasta centra Augšlīgatnes, 24,5 km no novada centra Cēsīm un 66 km no Rīgas.
Aģentes 355
Česteina attīstīja ideju par filmu kopā ar Kinbergu strādājot pie filmas "X-cilvēki: Tumšais Fēnikss". Projekts oficiāli tika izziņots 2018. gada maijā un izplatīšanas tiesības 71. Kannu kinofestivālā iegādājās Universal Pictures. Filmēšana norisinājās 2019. gadā no jūlija līdz septembrim Parīzē, Marokā un Londonā. Filmas "Aģentes 355" pirmizrāde ASV notika, bet Latvijā piecas dienas vēlāk — 12. janvārī. Tā saņēmusi pārsvarā negatīvas kritiķu atsauksmes, kas kritizē to kā vispārīgu un neiedvesmojošu, lai gan aktieri tomēr saņēma zināmu atzinību. Tāpat filma ir arī kases izgāšanās, pasaulē nopelnot tikai 27 miljonus ASV dolāru pie 40–75 miljonu liela budžeta.
Reuters
Reuters ir starptautiska ziņu aģentūra, kuras vadība atrodas Apvienotās Karalistes galvaspilsētā Londonā. Aģentūra pieder kanādiešu uzņēmumam Thomson Reuters. To 1851. gadā dibināja Pauls Reiters.
Mēru muiža
Mēru muižas (de) kungu māja atrodas Smiltenes novada Bilskas pagasta Mēros.
Vēsture
Mēru muiža minēta 17. gadsimta Zviedru Vidzemes laika muižu revīziju dokumentos. 19. gadsimta vidū izveidojās muižas centrs ar kungu māju, stalli, kūtīm un šķūni. Saimniecības ēkas ir laukakmeņu mūra celtnes, kuru ailas mūrētas no sarkaniem ķieģeļiem un sākotnēji tām ir augsti dakstiņu jumti.
1907. gadā muižas īpašnieks Jākobs Hekers uzcēla jaunu kungu māju neorenesanses stilā. Pēc 1920. gada zemes reformas Mēra muiža (Mehrhof) sadalīta 91 vienībā 1464 ha kopplatībā, kungu mājā iekārtoja pagasta skolu. Pēc Otrā pasaules kara tajā darbojās Birzuļu pamatskola, kas slēgta 2009. gadā. 2011. gadā Mēru muižas kungu ēkā izveidoja Smiltenes novada muzeju.
Ēkas apraksts
Tagadējo muižas kungu māju tās, iespaidojoties no vēlīnā vācu manierisma. Tai ir glezniecisks siluets, iespaidīgi izmēri, celtnes būvapjomu veido divi ar stāviem zelmiņiem rotāti nevienāda lieluma flīģeļi, augsts kārniņu jumta segums ar masīvu kvadrātisku torni un jumta izbūvēm. Pilij bijuši grezni interjeri, no kā saglabājušās durvis, koka apšuvuma paneļi, griestu apdare kokā.
Dabiskā vide
Dabiskā vide jeb vienkārši vide ir fizikālo, ķīmisko un bioloģisko faktoru kopums, kas ietekmē organismus vai organismu kopumu, nosakot to dzīves veidu un izdzīvošanas nosacījumus. Dabisko vidi nosaka atmosfēra, klimats, reljefa formas, hidrosfēra, okeāns un citi faktori. Attiecības starp noteiktā vidē dzīvojošajiem organismiem pēta ekoloģija. Savukārt visu Zemes apvalku, kuru veido organismu aizņemtās vides, sauc par biosfēru. Ģeohronoloģija ir zinātne, kurā tiek pētītas vides pārmaiņas ilgākā laika posmā. Kopš Rūpnieciskās revolūcijas daudz tiek diskutēts par vides saglabāšanu dažādos mērogos, sākot ar vietēja mēroga vides saglabāšanu un beidzot ar globālas dabas jautājumiem, piemēram, globālā sasilšana.
Maikene Kaspešena Falla
Maikene Kaspešena Falla (no; dzimusi ) ir norvēģu distanču slēpotāja.
Piedalījusies trijās ziemas olimpiskajās spēlēs. 2014. gadā Sočos kļuva par olimpisko čempioni sprintā. 2018. gadā Phjončhanā sprintā ieguva sudraba medaļu, piekāpjoties zviedru slēpotājai Stīnai Nilsonei, bet komandu sprintā kopā ar Māritu Bjergenu izcīnīja bronzu.
Pasaules kausā debitējusi 2008. gada novembrī. Pirmo individuālo uzvaru PK posmā izcīnījusi Roglā. Trīs reizes uzvarējusi PK kopvērtējumā sprinta disciplīnā (2016., 2017. un 2018. gadā). Pasaules čempionātā piedalās kopš 2009. gada, kopā izcīnījusi piecas zelta un četras bronzas medaļas. Sekmīgākais čempionāts bija 2017. gadā Lahti, kad Falla ieguva trīs zelta godalgas (sprintā, stafetē un komandu sprintā). 2019. gada Pasaules čempionātā Zēfeldē vēlreiz kļuva par pasaules čempioni sprintā, kā arī ieguva bronzas medaļu komandu sprintā.
Bangai arhipelāgs
Bangai arhipelāgs (id) ir salu grupa Indonēzijā, Lielo Zunda salu arhipelāgā. Administratīvi ietilpst Centrālās Sulavesi provincē, dalās divos apriņķos — Bangai salas un Jūras Bangai. Lielākā apdzīvotā vieta ir Jūras Bangai apriņķa centrs Bangai (23 442), bet iedzīvotāji lielākoties pieder bangaju tautai.
Inga Alsiņa-Lasmane
Inga Alsiņa-Lasmane (dzimusi Inga Alsiņa Cēsīs) ir latviešu teātra un kino aktrise.
Dzimusi Cēsīs un mācījusies Cēsu 1. vidusskolā. No 1998. gada līdz 2000. gadam studējusi Latvijas Universitātes Ģeogrāfijas un Zemes zinātņu fakultātē. Pēc tam iestājusies Latvijas Kultūras akadēmijā, kur 2003. gadā absolvējusi Teātra fakultāti ar specialitāti dramatiskā teātra aktrise. Strādāja Jaunajā Rīgas teātrī.
Melnraksti (albums)
"Melnraksti" ir latviešu jaunā viļņa grupas "K. Remonts" labāko dziesmu apkopojums.
Inga Alsiņa-Lasmane
2004. gada "Spēlmaņu nakts" žūrija Ingu Alsiņu atzina par gada labāko jauno skatuves mākslinieci.
Melnraksti (albums)
Pirmais izlases izdevums izdots 1999. gadā CD (kompaktdiska) formātā. Tajā apkopotas 14 dziesmas, kas ierakstītas no 1986. līdz 1992. gadam. Otrais izdevums izdots 2020. gadā vinila formātā, tajā apkopotas 12 dziesmas.
1999. gada izdevums
Solisti: Ieva Akuratere (1. - 8.), Vilnis Linužs (9. - 14.).
2020. gada izdevums
A puse
B puse
Suns (filma)
"Suns" (en) ir 2022. gada ASV komēdijdrāmas ceļa filma, kuras režisors ir Čenings Teitums un Rīds Kerolains. Galvenās lomas atveidojuši Čenings Teitums, Džeina Adamsa, Kevins Nešs, Korjanka Kilčere, Ītans Sūplī, Emija Reivera Lampmena un Nikola LaLiberte. Filmā armijas reindžeram jāved sava kritušā komandiera suns uz viņa bērēm.
Filmas pirmizrāde ASV notika, Latvijā —. Tā saņēmusi galvenokārt pozitīvas kritiķu atsauksmes, un pasaulē nopelnījusi vairāk nekā 84 miljonus ASV dolāru pie 15 miljonu budžeta.
Eduards Valciņš
Eduards Valciņš (dzimis, miris bija latviešu šaha problēmists un šaha žurnālists.
Sasniegumi šaha kompozīcijā
Pirmos sastādītos uzdevumus publicējis 1933. gadā. Kopš tā laika publicējis apmēram 400 uzdevumus, ieguvis 50 atzinības. 3 uzdevumi publicēti FIDE albumos.
Labākie rezultāti Latvijas čempionātos:
Šaha uzdevumi
'''Uzdevuma Nr. 1 risinājums:'''
Pelena
Pelena (id) ir sala Indonēzijā, Lielo Zunda salu arhipelāgā, Bangai arhipelāga lielākā sala. Administratīvi ietilpst Centrālās Sulavesi provinces Bangai salu apriņķī. Lielākā apdzīvotā vieta ir apriņķa centrs Salakana (2353 iedzīvotāji).
Ģeogrāfija
Sala izvietojusies Indonēzijas vidienē. Rietumos to apskalo Tolo līcis, austrumos — Moluku jūra. Pelenas šaurums ziemeļos to šķir no Sulavesi salas. Salas krasta līnija stipri izrobota, trīs gari līči dala salu trijās daļās, kuras savieno 3 un 4 km plati zemesšaurumi. Reljefs paugurains, augstākā virsotne ir Tombilas kalns 1052 m vjl salas rietumos. Salā valda tropiskais klimats, ainavā dominē lietusmeži.
Rolanda dziesma
"Rolanda dziesma" (fr) ir franču viduslaiku eposs. Eposa pamatā ir 778. gada Ronsevalas kauja, kurā Kārļa Lielā karavadonis Rolands un viņa karaspēks cieta sagrāvi cīņā ar baskiem. Rolands tajā apdziedāts kā franču tautas varonis.
"Rolanda dziesma" ir vecākais lielais franču literatūras darbs. Ir saglabājušās vairākas eposa manuskripta versijas. Tiek uzskatīts, ka eposs sacerēts starp 1040. un 1115. gadu. Tā galīgā versija ir 400 rindas gara.
Eposs pirmoreiz latviski izdots 1935. gadā.
Pētersonu grāvis
Pētersonu grāvis ir Acupītes kreisā krasta pieteka Valkas novadā.
Izteka uz austrumiem no Medņu purva. Tek ziemeļrietumu virzienā. Ietek Acupītē tūlīt pēc autoceļa V257 (Kārķi–Upeslejas) šķērsošanas. Pētersonu grāvja krastos nav lielu apdzīvoto vietu.
Oskars fon Lēviss of Menārs
Oskars Engelhards fon Lēviss of Menārs (, 1838 - 1899) bija vācbaltu zoologs un ornitologs. Cēsu apriņķa Bānūžu muižas (Kudling) īpašnieks.
1893. gadā publicēja pirmo grāmatu par Baltijas putniem latviešu valodā - „Ievērojamākie Baltijas putni”.
Dzīvesgājums
Oskars Lēviss of Menārs ir dzimis 1838. gada 5. aprīlī Pantenes muižā pie Mazsalacas Cēlies no senas vācbaltiešu Lēvisu of Menāru dzimtas, viņa tēvs bija Pantenes muižas īpašnieks Voldemārs fon Lēviss (1807–1884), māte Helēna Juliāna fon Engelharta (1811–1868).
Mācījās Šmita privātskolā Vīlandē (1858-1859), studēja tautsaimniecību un fiziku Tērbatas Universitātē (1858-1861). Strādāja par tiesas asesoru Valkas tiesā (1862-1868), Vidzemes bruņniecības muižu pārvaldnieku (1868-1881) un par Vidzemes muižu komisijas (Güter-Commission) direktora palīgu (1868-1872). 1870. gadā apprecējās ar Aleksandru Karolīni fon Freimani.
Kopš 1878. gada viņš bija Rīgas Dabaspētnieku biedrības loceklis. No 1880. gada arvien vairāk pievērsās savu dabas vērojumu publicēšanai. Autors 30 publikācijām par Latvijas putniem, kā arī nopublicējis trīs grāmatas.
Viņa brālis Kārlis fon Lēviss of Menārs bija vēsturnieks un seno Baltijas piļu pētnieks.
Sebaina Zeme
Sebaina Zeme (no) ir neapdzīvots dabas apgabals Špicbergenas vidusdaļā, Svalbārā. Ziemeļrietumos robežojas ar Binsova Zemi, ziemeļos — ar Ūlava V Zemi, dienvidos — ar Hēra Zemi, bet dienvidrietumos — ar Nordenšelda Zemi. Austrumos tās krastus apskalo Stūrfjords, bet rietumos — Tempelfjords. Nosaukta par godu īru astronomam un ģeofiziķim ģenerālim Edvardam Sebainam (Edward Sabine), kurš 19. gadsimta sākumā Špicbergenā veica svārsta novērojumu.
Krasta līnija stipri izrobota ar vairākiem nelieliem līčiem. Reljefs kalnains, augstākais kalns ir Bikhja (1111 m vjl) zemes ziemeļos. Kalnos daudz ledāju. Rietumdaļu aizņem Sasenes-Binsova Zemes nacionālais parks.
570. gads
570. gads bija īsais gads, kas pēc Jūlija kalendāra sākās trešdienā.
Valsts vācu klasiskā ģimnāzija
Valsts vācu klasiskā ģimnāzija jeb Rīgas valsts vācu vidusskola bija Rīgas skola ar vācu valodas mācību valodu, kas līdz vācbaltiešu izceļošanai 1939. gadā darbojās fon Tidebela (von Tideböhl) namā Skolas ielā 11. Šajā namā darbojās arī Rīgas pilsētas 9. vācu pamatskola, Vācu vecāku savienības uzturētā arodskola, Latvijas vācbaltiešu skolotāju savienība un žurnāla Die Deutsch-Baltische Schule redakcija.
Silaraši (Salnavas pagasts)
Silaraši ir ciems Salnavas pagastā, Kārsavas novadā. Atrodas 296 km attālumā no Rīgas.
Ciema apkārtnē atrodas Voitu ezers.
Sandro Ramiress
Sandro Ramiress Kastiljo (es; dzimis ), pazīstams arī vienkārši kā Sandro, ir Spānijas futbolists, uzbrucējs. Kopš 2020. gada Ramiress pārstāv La Liga komandu SD Huesca.
Sasniegumi
Barcelona
Vildoga
Vildoga ir ciems Līgatnes pagastā, Cēsu novadā. Atrodas 4 km no pagasta centra Augšlīgatnes, 25 km no novada centra Cēsīm un 62,5 km no Rīgas.
Eduards de Rotšilds
Eduards Alfonss Džeimss de Rotšilds (fr; dzimis, miris ) bija franču uzņēmējs, finansists, aristokrāts un polo spēlētājs, olimpiskās bronzas medaļas ieguvējs.
1900. gada vasaras olimpiskajās spēlēs Parīzē Rotšilds startēja polo sacensībās. Viņš bija viens no Jauktās komandas Bagatelle Polo Club de Paris spēlētājiem. Komanda šajā turnīrā izcīnīja bronzas medaļu.
Kents Nilsons
Kents Nilsons (dzimis 1956. gada 31. augustā) ir bijušais zviedru hokejists, centra uzbrucējs. Savas karjeras laikā aizvadīja deviņas sezonas Nacionālajā hokeja līgā, izcīnījis Stenlija kausu, kā arī Zviedrijas un Šveices čempiona titulus. 2006. gadā iekļauts IIHF slavas zālē.
Kenta dēls Roberts Nilsons arī ir profesionāls hokejists.
Spēlētāja karjera
Profesionāļa karjeru Nilsons sāka 1975.—76. gada sezonā, kad viņa pārstāvētā Djurgårdens IF uzsāka spēlēt Zviedrijas Elitsērijā. Savu debijas sezonu līgā Nilsons noslēdza kā sezonas rezultatīvākais spēlētājs. Nākamo sezonu uzbrucējs aizvadīja Stokholmas AIK sastāvā.
1977. gada vasarā Nilsons pārcēlās uz Ziemeļameriku, pievienojoties WHA klubam Vinipegas "Jets", tā sastāvā aizvadot nākamās divas sezonas. Līgai iekļaujoties NHL, Nilsons pievienojās Atlantas "Flames" rindām, tās sastāvā turpinot spēlēt arī pēc 1980. gada vasaras, kad komanda pārcēlās uz Kalgari. 1980.—81. gada sezonu Nilsons noslēdza kā trešais rezultatīvākais līgas spēlētājs aiz Veina Grecka un Marsela Diona.
1984.—85. gada sezonas gaitā uzbrucējs tika aizmainīts uz Minesotas "North Stars" vienību. 1986.—87. gada sezonas vidū Nilsons nonāca jau Edmontonas "Oilers" rindās, kopā ar komandu izcīnot Stenlija kausu.
Zviedrijas izlases sastāvā spēlējis trīs Pasaules čempionātos, 1990. gadā kopā ar izlasi izcīnot sudraba medaļas, kā arī trīs Kanādas kausa izcīņās.
Sentdžozefa pagasts (Dominika)
Sentdžozefa pagasts (en) ir viens no desmit Dominikas pagastiem valsts rietumu daļā. Pagasts robežojas ar Sentendrū pagastu ziemeļaustrumos, ar Sentpītera pagastu ziemeļos, ar Sentdeivida pagastu austrumos un ar Sentpola pagastu dienvidos. Pagastu rietumos apskalo Karību jūra.
Sentdžozefa pagastā atrodas piecas apdzīvotās vietas. Pagasta administratīvais centrs un lielākā apdzīvotā vieta ir Sentdžozefa. Pagasta kopējā platība ir 121,2 km², pēc 2011. gada datiem pagastā dzīvo 5637 iedzīvotāji. Tas ir trešais lielākais Dominikas pagasts pēc platības un septītais lielākais pagasts pēc iedzīvotāju skaita.
Četru tramplīnu turneja
Četru tramplīnu turneja (de) ir ikgadējas tramplīnlēkšanas sacensības, ko veido četri Pasaules kausa posmi, kas notiek Vācijā un Austrijā pirms un pēc gadu mijas. Sacensības pirmo reizi tika aizvadītas 1953. gadā. Turnejas posmi notiek Oberstdorfā, Garmišā-Partenkirhenē, Insbrukā un Bišofshofenē. Sacensību rezultāti tiek ieskaitīti arī Pasaules kausa ieskaitē.
Visvairāk reizes (5) turnejā ir uzvarējis somu tramplīnlēcējs Janne Ahonens. 2005.—2006. gadā līdz šim vienīgo reizi uzvaru dalīja divi sportisti, iegūstot vienādu punktu skaitu: Janne Ahonens un čehu tramplīnlēcējs Jakubs Janda. Uzvara visos četros vienas turnejas posmos tiek saukta par Grand Slam. Līdz šim to ir paveikuši trīs tramplīnlēcēji: 2001.—2002. gadā vācietis Svens Hannavalds, 2017.—2018. gadā polis Kamils Stohs un 2018.—2019. gadā japānis Rjoju Kobajaši.
Araripes manakins
Araripes manakins (Antilophia bokermanni) ir kritiski apdraudēta manakinu dzimtas suga, kas endēma Searas štatam Brazīlijā. 2012. gadā ierindota Zemeslodes 100 visapdraudētāko sugu sarakstā.
Araripes manakins pieder nelielai cekulaino manakinu ģintij, kuras abu sugu tēviņus rotā spilgti sarkans cekuls.
Izskats
Ķermeņa garums kopīgi ar relatīvi garajām astes spalvām līdz 15,5 cm.
Līdzīgi lielākajai manakinu daļai, sugai skaidri izteikts dzimumdimorfisms. Tēviņiem spilgts apspalvojums — spārni un aste melni, cekuls un muguras vidusdaļa karmīnsarkani, bet pārējā ķermeņa daļa — balta. Knābi ieskauj spilgti sarkans spalvu kušķis. Mātītes pamatā olīvkrāsā, gaišāku vēderu un mazāku spalvas kušķi ap knābi. Pateicoties krāšņajam apspalvojumam, manakanu dzimta latviski tiek tulkota arī kā greznumputniņi.
Izplatība un populācija
Sugu atklāja un zinātniski aprakstīja 1998. gadā. Tās areāls atrodas Araripes čapadas ziemeļaustrumu nogāzēs Searas dienvidos un aizņem 28 km², ligzdošanas areāla platība — 10 km². Pamatā apdzīvo mitro tropu mežu valganākās platības, kur ir gan liels skaits vīteņaugu, gan klajumi. Bieži izvēlas vietas netālu no ūdenstecēm, un tāpēc ir labs apkārtējās vides kvalitātes rādītājs. 2012. gada janvārī uz Araripes plato atklāja jaunu Araripes manakina atrašanās vietu, kas vedina domāt, ka populācijas skaits un izplatība ir nedaudz lielāki par iepriekš lēsto.
2011. gadā populāciju veidoja 779 īpatņi, taču šis novērtējums nav drošs. 2014. gadā pēc detalizētas uzskaites bija konstatēti 279 pieauguši putni.
Modra
Modra var būt:
Araripes manakins
Dzīvesveids
Ļoti maz ir zināms par šīs ārkārtīgi retās sugas dzīvesveidu. Nozīmīgu uztura daļu veido Cordia ģints (skarblapju dzimta) augļi.
Pāri pastāvīgi. Visbiežāk ligzdo uz lokdzīsleņu, rubiju un piparu dzimtas kokiem un krūmiem. Perējumā divas olas, kuras perē tikai mātīte, kamēr tēviņš apsargā teritoriju ar dziesmu.
Apdraudējums
Sugas pastāvēšanu visnopietnāk apdraud lauksaimniecības izplešanās, lopkopības attīstība un ūdensteču novirzīšana parku un peldbaseinu vajadzībām. Putnu dabisko vidi izposta arī ugunsgrēki. Tā, 2004/2005. gada ugunsgrēks izpostīja lielu meža platību, kurā bija zināmas septiņas ligzdas. Ūdensteču un strautu plūsma, kas apgādā Araripes manakina apdzīvotos mitros mežus, pēdējo simts gadu laikā ir samazinājusies par trim ceturtdaļām. Tas pastiprina mežu samazināšanos Araripes čapadas nogāzēs un plato, kā arī rada ilgtermiņa apdraudējumu atlikušajam sugas areālam.
Aizsardzība
Lai aizsargātu sugu, 2014. gadā tika nodibināti divi rezervāti. Virdžīnijā izvietotās nevalstiskās organizācijas Amerikas putnu aizsardzība vietējā filiāle Aquasis izveidoja Araripes oāzes rezervātu, kas aizņem aptuveni 56 ha. Kaimiņu zemes īpašnieki tam ir ierādījuši papildus 11 ha pilnībā aizsargātu teritoriju. Jaunizveidotā teritorija apvienota ar 93 ha lielo parku, ko apsargā un pārvalda štata valdība. Mežu atjaunošanas darbos Araripes čapadā līdz 2014. gada decembrim bija iestādīti vairāk nekā 4500 vietējo augu stādiņi, 2015. gadā Araripes oāzes rezervātā — 5000 vietējo 15 koku sugu stādiņi.
Krosno Odžaņske
Krosno Odžaņske (pl), vēsturiski arī Krosene pie Oderas (de) ir pilsēta Polijas rietumos, Lubušas vojevodistē, pie Bobras upes ietekas Odrā. Līdz 1945. gadam pilsēta atradās Vācijā, bet, pamatojoties uz Jaltas un Potsdamas konferenču lēmumiem, tā tika piešķirta Polijai, bet vācu iedzīvotāji padzīti.
Rakstos pirmoreiz minēta 1005. gadā. XI līdz XIII gs. pilsēta spēlēja lielu lomu kā robeža starp Poliju un Svētās Romas impēriju. 1238. gadā pilsētā mira Polijas valdnieks Henriks I Bārdainais. XIV gadsimtā - hercogistes centrs. Kopš 1538. gada - Brandenburgas sastāvā. Otrā pasaules kara laikā Krosno Odžaņske tapa nopostīta par 65%. No Otrā pasaules kara beigām līdz 1998. gadam pilsētā bāzējās Polijas armijas 4. kājnieku divīzija.
Poļu futbolista Tomaša Kuščaka (Tomasz Kuszczak, 1982 - ) dzimtā pilsēta. Pilsētas tuvumā ir dzimis vācu mākslinieks Georgs Venceslavs fon Knobelsdorfs (Georg Wenzeslaus von Knobelsdorff, 1699 - 1753).
Kapernauma (filma)
"Kapernauma" (ar) ir 2018. gada drāma, kuras režisore un viena no scenārija autoriem ir Nadīne Labaki. Galvenās lomas filmā atveido Zains Al Rafea, Jordanosa Šiferava, Boluvatife Bankole, Kavtars Al Hadads, Fadi Kamels Jusefs un Nura El Huseini. Filmas pirmizrāde notika Kannu filmu festivālā.
Filma tika nominēta Amerikas Kinoakadēmijas balvai kategorijā "Labākā filma svešvalodā", kur tā zaudēja filmai "Roma".
12 gadus vecs zēns Zains El Hadžs, kurš izcieš piecus gadus ilgu cietumsodu par kāda cilvēka saduršanu, nolemj iesūdzēt savus vecākus tiesā par nolaidību viņa audzināšanā.
Silaunieki (Bērzgales pagasts)
Ciema apkārtnē atrodas Micānu ezers.
Pjačenca
Pjačenca ir pilsēta Itālijā, Emīlijas-Romanjas reģionā. Tā atrodas Po upes krastā. 2010. gada februārī tajā dzīvoja 103 tūkstoši iedzīvotāju. Senās Romas laikā pilsēta bija zināma ar latīņu nosaukumu Placentia. No romiešu laikiem nav saglabājušies arheoloģiskie pieminekļi, bet ir saglabājies taisnstūrveida ielu plānojums. Tūristi šajā pilsētā var apskatīt lombardiešu renesanses laikā no ķieģeļiem celto baznīcu, kā arī viduslaikos celto Sanantonio katedrāli. Pjačenca ir slavena arī ar to, ka šajā pilsētā Rafaēls sāka gleznot vienu no saviem ievērojamākajiem darbiem "Siksta madonna".
Tolo līcis
Tolo līcis (id) ir plašs jūras līcis Sulavesi salas austrumu piekrastē. Plešas starp Sulavesi Austrumu (Semenanjung Timur) un Dienvidaustrumu (Semenanjung Tenggara) pussalām; austrumos to norobežo Bangai arhipelāgs, kas atdala no Moluku jūras. Tiek pieskaitīts Bandas jūrai.
Gaurata
Gaurata (arī Gauratiņa, Gaurāta) ir Vecbērzes poldera apvadkanāla pieteka Dobeles un Jelgavas novados.
Iztece no Gauratas ezera austrumu krasta (pēc citām ziņām - no Lāču dīķa). Tek rietumu-ziemeļrietumu virzienā. Lielākā pieteka - Virkus grāvis. Ietek Vecbērzes poldera apvadkanālā pie Līvbērzes stacijas. Upi šķērso valsts autoceļi P102 (Dobele — Jaunbērze), V1102 (Līvbērzes stacija – Bērze), P98 (Jelgava (Tušķi) — Tukums), kā arī, netālu no ietekas - dzelzceļa līnija Tukums II—Jelgava. Upes krastos atrodas Lejasstrazdi, Ķiķi, Bērze, Eniņi.
Apvienoto Arābu Emirātu hokeja izlase
Apvienoto Arābu Emirātu hokeja izlase ir nacionālā hokeja izlase, kas pārstāv Apvienotos Arābu Emirātus starptautiskajās hokeja spēlēs. 2021. gadā tā bija iedalīta IIHF Pasaules čempionāta III divīzijā. 2022. gada aprīlī, III divīzijas A grupas turnīrā, kas notika Luksemburgā, Apvienoto Arābu Emirātu izlase izcīnīja 1.vietu.
Toms un Džerijs (2021. gada filma)
"Toms un Džerijs" (en) ir 2021. gada ASV kinokomēdija, kuras pamatā ir Viljama Hannas un Džozefa Barberas radītie tāda paša nosaukuma animācijas tēli, to producējusi studija Warner Animation Group un izplata Warner Bros. Pictures. Tā ir otrā pilnmetrāžas filma par šiem tēliem pēc filmas "Toms un Džerijs" (1992), un trešā filma, kurā animācijas tēli mijiedarbojas ar īstiem cilvēkiem, pēc filmām Anchors Aweigh (1945) un Dangerous When Wet (1953). Filmas stāsts seko Toma mēģinājumiem noķert Džeriju, pirms viņa klātbūtne izjauc plānotās kāzas Ņujorkas stilīgākajā viesnīcā.
Filmas režisors ir Tims Storijs. Galvenās lomas atveidojuši Hloja Greisa Moreca, Maikls Penja, Kolins Džosts, Robs Delanijs, Palavi Šarda, Džordans Boldžers, Petsija Ferana un Kens Džongs, bet balss lomas ieskaņojuši Nikijs Džems, Bobijs Kanavale un Lils Rels Houerijs. Titulvaroņu tēli ieskaņoti no Viljama Hannas arhīva ierakstiem, ar atsevišķiem Kaidži Tanga un Andrē Sogliuzo balss papildinājumiem. Sākotnēji 2009. gadā bija plānots filmēt filmu, pēc tam 2015. gadā veidot animācijas filmu, un tikai 2018. gadā Warner Animation Group uzsāka animācijas un spēlfilmas apvienojuma veidošanu. Filmēšana sākās 2019. gadā.
Filmas "Toms un Džerijs" pirmizrāde ASV notika un pēc mēneša filma jau bija pieejama straumēšanas servisā HBO Max. Filmas pasaules kases ienākumi ir vairāk nekā 136 miljoni ASV dolāru pie 79 miljonus liela budžeta. Tā pārsvarā saņēma negatīvas kritiķu atsauksmes, kas kritizēja aktieru tēlus un scenāriju, bet slavēja animāciju un nostaļģijas sajūtas.
2019. gada Lielā Kristapa balva
2019. gada Lielā Kristapa balvas tika pasniegtas kinoteātrī Splendid Palace, Rīgā. Balvas pasniedza Latvijas Kinematogrāfistu savienība labākajām 2018./2019. gada filmām divdesmit vienā kategorijā. Kinofestivāls norisinājās no 7. līdz 12. novembrim. Balvu pasniegšanas ceremonijai, kurai tika dots nosaukums "Kristaps izmeklē", režisors bija Mārtiņš Ķibers, scenogrāfijas autore Anna Heinrihsone. Ceremoniju vadīja aktieri Anta Aizupe un Kaspars Dumburs un uzstājās grupa Carnival Youth.
Balvu par mūža ieguldījumu latviešu kino mākslā saņēma Varis Brasla, kura četras veidotās filmas ir saņēmušas balvu kategorijā "Labākas pilnmetrāžas spēlfilma" ("Novēli man lidojumam nelabvēlīgu laiku", "Emīla nedarbi", "Par mīlestību pašreiz nerunāsim" un "Ūdensbumba resnajam runcim"). Visvairāk nominācijas, piecpadsmit, saņēma filma "1906", deviņas nominācijas ir filmai "Jelgava '94" un astoņas nominācijas ir filmām "Oļegs" un "Nekas mūs neapturēs".
Kategorijā "Labākā pilnmetrāžas spēlfilma" balvu ieguva Jura Kursieša filma "Oļegs". Par labāko galvenās lomas aktrisi un aktieri atzina Kristīni Nevarausku un Jēkabu Reini. Visvairāk balvas saņēma filma "Jelgava '94" — četras pamatkategorijās un trīs speciālās balvas. Kā labāko spēlfilmas režisoru apbalvoja Jāni Ābeli par filmu "Jelgava '94". Bet par labāko pilnmetrāžas dokumentālo filmu atzina Vitālija Manska filma "Putina liecinieki". Pēc ilga pārtraukuma pasniedza balvu arī atjaunotajā kategorijā "Labākā TV filma vai seriāls", kuru saņēma seriāls "Sarkanais mežs".
Žūrija
2019. gada Lielā Kristapa žūrijas sastāvā ietilpst Latvijas un pasaules kino profesionāļi: kino zinātniece, FIPRESCI pārstāve Zane Balčus (Latvija),  kino režisors, pasniedzējs Dāvis Sīmanis jaunākais (Latvija), kino režisors, producents Arvīds Krievs (Latvija), komponiste Lolita Ritmane (ASV), kino režisors, pasniedzējs Boriss Frumins (ASV), scenāriste, pasniedzēja Larisa Gūtmane (Kanāda), kino režisors Audrjus Stonis (Lietuva).
Labāko Studentu filmu noteica režisore Ināra Kolmane, kino režisors Matīss Kaža un kino producente Ilona Bičevska.
Laureāti un nominācijas
Uzvarētāji atrodas saraksta augšgalā un ir izcelti treknrakstā.
Madonas novads
Madonas novads ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienoti Madonas novads, Cesvaines novads, Ērgļu novads un Lubānas novads. Robežojas ziemeļos ar Gulbenes un Cēsu novadiem, rietumos ar Ogres novadu, dienvidrietumos ar Aizkraukles novadu, dienvidos ar Jēkabpils un Varakļānu novadiem un austrumos Rēzeknes un Balvu novadiem. Novada centrs atrodas Madonas pilsētā.
Teritoriālais iedalījums
Aronas pagasts, Barkavas pagasts, Bērzaunes pagasts, Cesvaines pagasts, Cesvaines pilsēta, Dzelzavas pagasts, Ērgļu pagasts, Indrānu pagasts, Jumurdas pagasts, Kalsnavas pagasts, Lazdonas pagasts, Liezēres pagasts, Lubānas pilsēta, Ļaudonas pagasts, Madonas pilsēta, Mārcienas pagasts, Mētrienas pagasts, Ošupes pagasts, Praulienas pagasts, Sarkaņu pagasts, Sausnējas pagasts un Vestienas pagasts.
Novada ietvaros no 2021. gada Indrānu pagastu un Lubānas pilsētu pārrauga Lubānas apvienības pārvalde; Cesvaines pilsētu un pagastu - Cesvaines apvienības pārvalde; Ērgļu, Jumurdas un Sausnējas pagastus – Ērgļu apvienības pārvalde.
Daba
Novada rietumu un centrālā daļa atrodas Vidzemes Centrālās augstienes augstākajā daļā (Gaiziņkalns 311 m, Sirdskalns 297 m, Nesaules kalns 284 m). Sīkāk tā šeit iedalās Augšogres pazeminājumā gar Ogres upi, Vestienas paugurainē augstienes centrā, un rajona ziemeļdaļā Piebalgas paugurainē un Augšgaujas pazeminājumā. Austrumdaļā — Austrumlatvijas zemienes Lubāna līdzenums, Meirānu līdzenums un Aronas paugurlīdzenums ar Madonas — Trepes valni. Augsnes — velēnu podzolētās un purvu. Derīgie izrakteņi: dolomīts (Aiviekste, Saikava), māls (Prauliena, Kaļļukalns), limonīts, saldūdens kaļķi (Ļaudona), grants (Jāņukalns, Madona, Jaunkalsnava), kūdra (Balto klānu, Olgas, Klānu purvi).
Vidējā temperatūra janvārī -6 — -6,5 °C, jūlijā +16 — +17 °C. Nokrišņu daudzums 600 — 800 mm gadā, ar maksimumu rietumdaļā.
Ūdenstilpes
189 ezeri, kas lielāki par 1 hektāru. Lielākie no tiem — Lubāna rietumdaļa, Kāla ezers (4 km²), Viešūrs (1,76 km²), Jumurdas ezers (1,74 km²).
Vēsture
Ledus laikmeta beigās Latvijas teritorijā gar Daugavu un Lielupi no dienvidiem ienāca ziemeļbriežu mednieku ciltis. No Daugavas tie virzījušies arī uz Aiviekstes augšteci, kur Lubānas ezera apkārtnē atrodas Zvidzes apmetne — viena no senākajām mezolīta apmetnēm Latvijā. Aiviekste bija satiksmes ceļš, pa to uz Lubāna apkaimi jau pirms gadu tūkstošiem ceļojis dzintars, no kura gatavoti piekariņi, pogas un figūriņas.
XII gs. sākumā šeit cauri gājis tirdzniecības ceļš no Kokneses uz Alūksni. Livonijas Konfederācijas laikā apkārtne piederēja Rīgas arhibīskapijas vasaļiem. Pēc Livonijas kara nonāca Polijas pakļautībā, pēc 1629. gada lielāko novada daļu ieguva Zviedrija. Zviedrijas daļu 1721., bet Polijas 1772. gadā pievienoja Krievijas Impērijai. Tās laikā šī bija Vidzemes guberņas dienvidaustrumu daļa — Maliena. 19. gadsimta beigās pieauga piena lopkopības apjomi un nozīme — krejotavu un pienotavu blīvums vēlāk šeit bija lielākais Latvijā. Pirmais pasaules kara laikā te bija pagaidu apmešanās vieta bēgļiem no Kurzemes un Zemgales. Pēc 1920. gada agrārreformas muižas sadalīja jaunsaimniecībās. 1926. gadā izveidoja Madonas apriņķi, kas aptvēra arī lielu daļu tagadējā Gulbenes novada. Madonas rajons dibināts 1950. gadā, bet 2009. gadā administratīvi teritoriālās reformas laikā no rajona daļas izveidots Madonas novads. 2021. gada 1. jūlijā Madonas novadam tika pievienoti Cesvaines, Ērgļu un Lubānas novadi.
Iedzīvotāju skaita izmaiņas
Esošajās robežās, pēc CSP datiem.